# **DECIZIA ETAPEI DE ÎNCADRARE**

## Nr. 2542 din 24.04.2020

**Actualizare decizia etapei de încadrare nr. 4025 din 20.08.2019**

Ca urmare a solicitării de emitere a actualizării deciziei etapei de încadrare adresate de SC FOREST GREEN MONY SRL cu sediul în Com. Călugăreni, sat Călugăreni, str. București-Giurgiu, nr. 113, jud. Giurgiu, înregistrată la APM Giurgiu cu nr. 2542/10.03.2019, în baza:

* **Legii nr. 292/2018** privind evaluarea impactului anumitor proiecte publice şi private asupra mediului;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Giurgiu decide, ca urmare a desfăşurării şedinţei Comisiei de Analiză Tehnică din data de 06.04.2020, nesolicitarea revizuirii raportului la evaluarea impactului asupra mediului și nici a studiului de evaluare adecvată şi actualizarea deciziei etapei de încadrare nr. 4025/20.08.2019, emis pentru proiectul **“Construire spălătorie auto, vulcanizare și spațiu comercial**” propus a se realiza în comuna Călugăreni, sat Crucea de piatră, str. Monumentului, judeţul Giurgiu, **cu lucrări de refacere a mediului aferente proiectului sus-menţionat**.

Justificarea prezentei decizii:

**Motivul actualizării –** realizarea unei Vulcanizări.

Terenul pe care se realizează investiția se află în intravilanul satului Crucea de Piatră, comuna Călugăreni, jud. Giurgiu, și se va realiza pe o suprafață de 700 mp.

Construcția va avea în plan dimensiunile 29,20 m x 8,20 m, cu regim de înălțime parter.

S vulcanizare=63 mp.

Sistemul constructiv va fi din europrofile metalice tip I (stâlpi 30 x 15 și grinzi 30 x 15) cu pereți din panouri sandwich cu grosime de 10 cm.

Șarpanta va fi din europrofile de tip I, învelitoarea va fi din panouri sandwich. Jgheaburile și burlanele vor fi din tablă.

Tâmplăria exterioara cât și cea interioară este propus a se realiza din pvc, cu geam termopan.

CONDIŢIILE DE REALIZARE A PROIECTULUI:

* respectarea legislaţiei de mediu în vigoare;
* respectarea prevederilor deciziei etapei de încadrare nr. 4025/20.08.2019;
* permiterea accesului reprezentanţilor autorităţii de mediu în incinta obiectivului şi să pună la dispoziţia acestora toate documentele clarificatoare privind protecţia mediului;
* este interzisă evacuarea apelor uzate în cursurile de suprafaţă sau în subteran;
* deşeurile generate pe amplasament în timpul realizării proiectului se vor colecta şi vor fi gestionate de unităţi abilitate;
* evitarea poluărilor accidentale cu carburanţi şi lubrifianţi;
* se va anunţa A.P.M. Giurgiu în cazul apariţiei unor elemente noi în timpul execuţiei lucrărilor, neprecizate în documentaţie;
* se vor lua măsuri astfel încât pe perioada de execuţie a lucrărilor să nu se producă zgomote şi disconfort care ar putea afecta vecinătăţile;
* programul de lucru în timpul execuţiei proiectului se va adapta astfel încât să nu creeze disconfort vecinătăţilor;
* se vor respecta prevederile STAS 10009-2017 privind protecţia împotriva zgomotului şi vibraţiilor;
* supravegherea executării lucrărilor în vederea respectării proiectului de execuţie;
* anunţarea A.P.M. Giurgiu în maxim două ore în cazul când apar situaţii deosebite care ar putea să afecteze mediul înconjurător;
* transportul agregatelor minerale se va realiza prin acoperirea vehiculelor cu prelate, iar drumurile vor fi umezite periodic;
* respectarea prevederilor Ord. 119/2014 pentru aprobarea Normelor de igienă şi sănătate publică privind mediul de viaţă al populaţiei;
* la finalizarea proiectului se va anunţa Garda Naţională de Mediu – Serviciul Comisariatul Judeţean Giurgiu în vederea efectuării unui control de specialitate pentru verificarea respectării condiţiilor din decizia etapei de încadrare;

Prezenta decizie poate fi contestată în conformitate cu prevederile Legii nr. 292/2018 şi ale Legii contenciosului administrativ nr. 554/2004, cu modificările şi completările ulterioare.

DIRECTOR EXECUTIV, ŞEF SERVICIU AVIZE,

JUR. IOANA POPESCU ACORDURI, AUTORIZAŢII,

ING. NEGOIŢĂ DĂNUŢ

ÎNTOCMIT,

ING. PÎRJOALĂ JENEL